text: AC Horsens-træner udvist i forårspremiere
  18 februar 2017 kl. 17.56
  Den første kamp efter vinterpausen fik lørdag en skidt udgang for Horsens, der tabte 0-1 på et straffespark.
  ​AC Horsens var lørdag på besøg i Silkeborg til forårets første kamp i superligaen. Det endte med et nederlag til Horsens, da Silkeborg efter 82 minutter på et straffespark scorede kampens eneste mål.
  AC Horsens-træner Bo Henriksen blev bortvist for protester mod straffesparket, der førte til Silkeborgs sejr.
  AC Horsens var gennem hele kampen mindre skarpe end Silkeborg. Således  havde Silkeborg 19 målforsøg, mens Horsens kun havde otte, og kun et enkelt af disse var inden for målrammen. 
  Efter dagens resultat rykker Horsens lidt ned i tabellen. De ligger nu på en ottendeplads med 27 point.
  Resultatet i Silkeborg betyder, at Sønderjyske på den vigtige 6.-plads, der giver adgang til til slutspillet om mesterskab og medalje, trods nederlaget i Esbjerg, bevarer afstanden på tre point ned til netop Silkeborg og AC Horsens.
  Horsens spiller sin næste kamp på lørdag, denne gang mod OB.
  Det ender med et nederlag på 1-0 #sifach #sldk
  
  